section_heading: Od Strapping Young Lada do Synchestre (2003. – 2006.)
paragraph_text: Ubrzo nakon toga Townsend je započeo skladati sljedeći album The Devin Townsend Banda, čiji je radni naslov glasio Human.<ref>Townsend, Devin (7. siječnja 2005.). "New news! " HevyDevy Forums. Pristupljeno 5. prosinca 2008. Townsend je opisao album kao Alienov "ugodniji" kolega. Također je izjavio: "To je zapravo album o silasku na zemlju nakon provođenja nekog vremena u svemiru s Alienom." Album je na kraju objavljen u siječnju 2006. godine pod imenom Synchestra. Townsend na albumu prikazuje široku lepezu glazbenih stilova, spajajući svojstveni "pop metal" stil s utjecajima narodne glazbe, polke i bliskoistočne glazbe. The New Black, posljednji album Strapping Young Lada, objavljen je kasnije iste godine.